РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/68-24

1. јул 2024. године

Б е о г р а д

ЗАПИСНИК

6. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 1. ЈУЛА 2024. ГОДИНЕ

Седница је почела у 10,00 часова.

 Седницом је председавао Верољуб Арсић, председник Одбора.

Седници су присуствовали чланови Одбора: Бајић Живан, Давидовац Тијана, Милијић Светлана, Марковић М. Драган, Митровић Ненад, Митровић Пеђа, Никезић Душан, Радосављевић Никола и Ујхељи Акош.

Седници су присуствовали заменици чланова Одбора: Китановић Стефан (заменик Крстић Ненада), Лазић Никола (заменик Ане Белоице Мартаћ) и Филиповић Ненад (заменик Алексић Загорке).

Седници нису присуствовали чланoви Одбора: Алексић Мирослав, Бајатовић Душан, Јелић Владимир и Павловић Бранко нити њихови заменици.

На позив председника, седници су присуствовали и представник Министарства финансија Драган Бабић, виши саветник у Управи за јавни дуг; представници Министарства рударства и енергетике: Маја Вукадиновић, в.д. помоћник министра, Радош Попадић, в.д. помоћника министра и Милан Мацура, посебан саветник министра; представници Министаства грађевинарства, саобраћаја и инфраструктуре: Миломир Ђуровић, в.д. помоћника министра.

На предлог председника, Одбор је већином гласова (10 гласова за, двоје уздржаних, један члан Одбора није гласао) утврдио следећи

Д н е в н и р е д:

1. Разматрање Предлога закона о задуживању Републике Србије код OTP banke Srbija a.d. Novi Sad за потребе финансирања Пројекта изградње обилазнице око Крагујевца, који је поднела Влада (број 011-1530/24 од 21. јуна 2024. године), у начелу;

2. Разматрање Предлога закона о задуживању Републике Србије код Banca Intesa AD Beograd за потребе финансирања Пројекта Рума-Шабац-Лозница, који је поднела Влада (број 011-1533/24 од 21. јуна 2024. године), у начелу;

3. Разматрање Предлога закона о задуживању Републике Србије код UniCredit bank Srbija a.d. Beograd за потребе финансирања Пројекта Рума-Шабац-Лозница, који је поднела Влада (број 011-1534/24 од 21. јуна 2024. године), у начелу;

 4. Разматрање Предлога закона о потврђивању Споразума о гаранцији (ЕПС Зајам за ликвидност) између Републике Србије коју заступа Влада Републике Србије поступајући преко Министарства финансија и Cassa Depositi e Prestiti S.p.A., који је поднела Влада (број 011-1535/24 од 21. јуна 2024. године);

 5. Разматрање Предлога закона о потврђивању Уговора о кредитном аранжману у износу од 183.941.730,60 евра између Републике Србије, коју заступа Влада Републике Србије, поступајући преко Министарства финансија, као Зајмопримца, аранжиран од стране BANK OF CHINA SRBIJA A.D. BEOGRAD као Овлашћеног главног аранжера са BANK OF CHINA LIMITED, LUXEMBOURG BRANCH као Агента и BANK OF CHINA LIMITED, LUXEMBOURG BRANCH као Првобитног Зајмодавца, који је поднела Влада (број 011-1531/24 од 21. јуна 2024. године);

 6. Разматрање Предлога закона о потврђивању Споразума о зајму између KfW, Франкфурт на Мајни и Републике Србије коју заступа Влада Републике Србије делујући преко и путем Министарства финансија за Програм „Развој тржишта биомасе у Републици Србији (друга компонента)“, који је поднела Влада (број 011-1524/24 од 21. јуна 2024. године);

 7. Разматрање Предлога закона о потврђивању Споразума о зајму између KfW, Франкфурт на Мајни и Републике Србије коју заступа Влада Републике Србије делујући преко и путем Министарства финансија за пројекат „Енергетска ефикасност у објектима јавне намене, фаза III“, који је поднела Влада (број 011-1523/24 од 21. јуна 2024. године).

\* \* \*

 На предлог председника, Одбор је већином гласова (10 гласова за, 3 против) прихватио предлог да се обави заједнички начелни и јединствени претрес, у складу са чланом 76. Пословника Народне скупштине, с тим да ће се Одбор изјашњавати о свакој тачки појединачно.

 Пре преласка на рад по утврђеном дневном реду Одбор је, већином гласова (11 гласова за, 2 није гласало), усвојио записник са Пете седнице Одбора, без примедби.

\* \* \*

 ЗАЈЕДНИЧКИ НАЧЕЛНИ И ЈЕДИНСТВЕНИ ПРЕТРЕС О ТАЧ. 1-7. ДНЕВНОГ РЕДА: Разматрање Предлога закона о задуживању Републике Србије код OTP banke Srbija a.d. Novi Sad за потребе финансирања Пројекта изградње обилазнице око Крагујевца, разматрање Предлога закона о задуживању Републике Србије код Banca Intesa AD Beograd за потребе финансирања Пројекта Рума-Шабац-Лозница, разматрање Предлога закона о задуживању Републике Србије код UniCredit bank Srbija a.d. Beograd за потребе финансирања Пројекта Рума-Шабац-Лозница, разматрање Предлога закона о потврђивању Споразума о гаранцији (ЕПС Зајам за ликвидност) између Републике Србије коју заступа Влада Републике Србије поступајући преко Министарства финансија и Cassa Depositi e Prestiti S.p.A, разматрање Предлога закона о потврђивању Уговора о кредитном аранжману у износу од 183.941.730,60 евра између Републике Србије, коју заступа Влада Републике Србије, поступајући преко Министарства финансија, као Зајмопримца, аранжиран од стране BANK OF CHINA SRBIJA A.D. BEOGRAD као Овлашћеног главног аранжера са BANK OF CHINA LIMITED, LUXEMBOURG BRANCH као Агента и BANK OF CHINA LIMITED, LUXEMBOURG BRANCH као Првобитног Зајмодавца, разматрање Предлога закона о потврђивању Споразума о зајму између KfW, Франкфурт на Мајни и Републике Србије коју заступа Влада Републике Србије делујући преко и путем Министарства финансија за Програм „Развој тржишта биомасе у Републици Србији (друга компонента)“, разматрање Предлога закона о потврђивању Споразума о зајму између KfW, Франкфурт на Мајни и Републике Србије коју заступа Влада Републике Србије делујући преко и путем Министарства финансија за пројекат „Енергетска ефикасност у објектима јавне намене, фаза III“.

 Драган Бабић, представник Управе за јавни дуг образложио је предлоге закона који су на дневном реду седнице.

 Законом о буџету Републике Србије за 2024. годину одобрено је задужење за Пројектовање и извођење радова на изградњи Северне обилазнице око Крагујевца у износу од 34 милијарде динара, као подршка већој употреби динара и смањењу девизног ризика у домаћем финансијском систему, као и да су се уговорне стране договориле да задуживање буде у динарима.

 У погледу предложеног закона којим је уређено задуживање Републике Србије код Banca Intesa AD Beograd за потребе финансирања Пројекта Рума-Шабац-Лозница, који је један од приоритетних пројеката Републике Србије у друмском транспорту, представник Управе за јавни дуг истакао је да се задуживање врши по Уговору о дугорочном инвестиционом кредиту који износи 15 милијарди динара, као и да је кредит дугорочан и износи једанаест милијарди седамсто милиона динара.

 Предлогом закона о потврђивању Споразума о гаранцији (ЕПС Зајам за ликвидност) између Републике Србије коју заступа Влада Републике Србије поступајући преко Министарства финансија и Cassa Depositi e Prestiti S.p.A. и износи 100 милиона евра, предвиђен је зајам у циљу унапређења дугорочне сигурности снабдевања електричном енергијом од стране ЕПС-а.

 У наставку излагања Драган Бабић рекао је да је Уговор о кредитном аранжману између Републике Србије, коју заступа Влада Републике Србије, поступајући преко Министарства финансија, као Зајмопримца, аранжиран од стране BANK OF CHINA SRBIJA A.D. BEOGRAD као Овлашћеног главног аранжера са BANK OF CHINA LIMITED, LUXEMBOURG BRANCH као Агента и BANK OF CHINA LIMITED, LUXEMBOURG BRANCH као Првобитног Зајмодавца одобрен у износу од 183.941.730,60 евра и истакао да је Законом о буџету за 2024. годину предвиђено задуживање код кинеских банака за пројектовање и извођење радова за изградњу комуналне инфраструктуре у Републици Србији.

 Образлажући Предлог закона о потврђивању Споразуму о зајму између KfW, Франкфурт на Мајни и Републике Србије коју заступа Влада Републике Србије делујући преко и путем Министарства финансија за Програм „Развој тржишта биомасе у Републици Србији (друга компонента)“, представник Управе за јавни дуг навео је да је зајам одобрен у укупном износу који не прелази 20 милиона евра, као и да је Законом о буџету Ребублике Србије предвиђено задуживање код Немачке развојне банке за спровођење програма обновљиви извори енергије.

 У погледу Предлога закона о потврђивању Споразума о зајму између KfW, Франкфурт на Мајни и Републике Србије коју заступа Влада Републике Србије делујући преко и путем Министарства финансија за пројекат „Енергетска ефикасност у објектима јавне намене, фаза III“ Драган Бабић је навео да укупно задужење износи 50 милиона евра, као и да је задуживање код Немачке развојне банке потребно ради спровођења даље енергетске ефикасности у земљи.

У дискусији су учествовали: Душан Никезић, Живан Бајић, Ненад Митровић, Пеђа Митровић, Никола Радосављевић, Верољуб Арсић као и представник Министарства рударства и енергетике, Радош Попадић и представник Министарства грађевинарства, саобраћаја и инфраструктуре, Миломир Ђуровић, чија су излагања тонски снимана.

\* \* \*

**ПРВА ТАЧКА ДНЕВНОГ РЕДА:**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о задуживању Републике Србије код OTP banke Srbija a.d. Novi Sad за потребе финансирања Пројекта изградње обилазнице око Крагујевца, који је поднела Влада, у начелу.

Одбор је одлуку донео већином гласова (10 за, 3 против).

За известиоца Одбора на седници Народне скупштине одређен је Верољуб Арсић, председник Одбора.

**ДРУГА ТАЧКА ДНЕВНОГ РЕДА:**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о задуживању Републике Србије код Banca Intesa AD Beograd за потребе финансирања Пројекта Рума-Шабац-Лозница.

Одбор је одлуку донео већином гласова (10 за, 3 против).

За известиоца Одбора на седници Народне скупштине одређен је Верољуб Арсић, председник Одбора.

**ТРЕЋА ТАЧКА ДНЕВНОГ РЕДА:**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о задуживању Републике Србије код UniCredit bank Srbija a.d. Beograd за потребе финансирања Пројекта Рума-Шабац-Лозница.

Одбор је одлуку донео већином гласова (10 за, 3 против).

 За известиоца Одбора на седници Народне скупштине одређен је Верољуб Арсић, председник Одбора

**ЧЕТВРТА ТАЧКА ДНЕВНОГ РЕДА:**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Споразума о гаранцији (ЕПС Зајам за ликвидност) између Републике Србије коју заступа Влада Републике Србије поступајући преко Министарства финансија и Cassa Depositi e Prestiti S.p.A.

Одбор је одлуку донео већином гласова (10 за, 3 против).

За известиоца Одбора на седници Народне скупштине одређен је Верољуб Арсић, председник Одбора

**ПЕТА ТАЧКА ДНЕВНОГ РЕДА:**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Уговора о кредитном аранжману у износу од 183.941.730,60 евра између Републике Србије, коју заступа Влада Републике Србије, поступајући преко Министарства финансија, као Зајмопримца, аранжиран од стране BANK OF CHINA SRBIJA A.D. BEOGRAD као Овлашћеног главног аранжера са BANK OF CHINA LIMITED, LUXEMBOURG BRANCH као Агента и BANK OF CHINA LIMITED, LUXEMBOURG BRANCH као Првобитног Зајмодавца.

Одбор је одлуку донео већином гласова (10 за, 3 против).

За известиоца Одбора на седници Народне скупштине одређен је Верољуб Арсић, председник Одбора

**ШЕСТА ТАЧКА ДНЕВНОГ РЕДА:**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Споразума о зајму између KfW, Франкфурт на Мајни и Републике Србије коју заступа Влада Републике Србије делујући преко и путем Министарства финансија за Програм „Развој тржишта биомасе у Републици Србији (друга компонента)“.

Одбор је одлуку донео већином гласова (11 за, 2 уздржана).

За известиоца Одбора на седници Народне скупштине одређен је Верољуб Арсић, председник Одбора.

**СЕДМА ТАЧКА ДНЕВНОГ РЕДА:**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Споразума о зајму између KfW, Франкфурт на Мајни и Републике Србије коју заступа Влада Републике Србије делујући преко и путем Министарства финансија за пројекат „Енергетска ефикасност у објектима јавне намене, фаза III“.

Одбор је одлуку донео већином гласова (11 за, 2 уздржана).

 За известиоца Одбора на седници Народне скупштине одређен је Верољуб Арсић, председник Одбора

 Седница је завршена у 11,45 часова.

Седница је тонски снимана.

 СЕКРЕТАР ПРЕДСЕДНИК

 Тијана Игњатовић Верољуб Арсић